Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 365

5. Összes leírt kihelyezés (január 1-jétől a tárgyhó végéig) Ebben a sorban kell szerepeltetni az adott év során a tárgyhó végéig leírt, a leírás előtt a mérlegben, illetve a főkönyvben kimutatott valamennyi követelés nyilvántartási értékét összesen és a részletező sorok szerinti bontásban. A többszörös számbavétel elkerülése érdekében e sorokat az eladott követelésekkel kapcsolatos leírások nélkül kell jelenteni. A bármilyen okból a nullás számlaosztályban nyilvántartott követelések leírását itt nem kell szerepeltetni. Külön sorban kell jelenteni a beruházási hitelt a jogi személyiségű vállalkozóknál (51.1. sor) és a kisvállalkozóknál (51.4. sor), az összes egyéb hitelt (51.2. illetve 51.5. sor), valamint az egyéb NEM hitel 51.3., illetve 51.6. sorokban az egyéb követeléseket. Az 52. Lakosság és az 53. Külföld sorokban kell a lakosságnál, illetve a külföldi ügyfeleknél leírt követelést feltüntetni. 1998/56. szám Az 54. Egyéb sorban kell a többi, szektorálisan nem részletezett leírt kihelyezést kimutatni, mivel a szektorbontás nem teljes. Külön az 55. Leírt kamatkövetelés soron egy összegben kell szerepeltetni az adott év során a tárgyhó végéig leírt, a leírás előtt a rövid lejáratú hitelek között nyilvántartott lejárt kamat és kamatjellegű jutalék összegét, ezért ezt az 51—54. részletező sorok nem tartalmazhatják.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes